open-index/open-wikipedia-markdown huggingface dataset:
อาน่าชือชือหลี่

**พระนางรัดนาซิรี** หรือ **พระนางอารัดนาซิรี, พระนางอารัดนาชิ**  (จีน : 阿納失失里; มองโกล : Раднашири хатан) (หรือ พระนางอาชิซารี; ไม่ปรากฏ - ปี ค.ศ. 1322) เป็นจักรพรรดินีแห่งราชวงศ์หยวน ทรงอภิเษกสมรสอาโยร์บาร์บัด ข่าน (จักรพรรดิเหรินจง)

## พระราชประวัติ
พระนางมาจากเผ่าฮองีรัด ไม่ปรากฏว่าพระนางทรงพบกับอาโยร์บาร์บัด ข่านเมื่อใด 

วันที่ 22 กุมภาพันธ์ ค.ศ. 1302 พระนางให้การประสูติเกเกง ข่าน 

ปี ค.ศ. 1311 พระนางจึงได้รับการสถาปนาเป็นจักรพรรดินี พระนางเริ่มทรงอิทธิพลเมื่อมีการสถาปนาเกเกง ข่านเป็นองค์รัชทายาท แต่ด้วยพระนางดากียังทรงพระชนม์ ส่งผลให้พระราชอำนาจน้อยลง

ปี ค.ศ. 1320 เกเกน ข่าน สถาปนาพระนางเป็นพระพันปีหลวง(ฮองไทเฮา) 

แม้กระนั้นในปี ค.ศ. 1322 พระนางจึงเสด็จสิ้นพระชนม์ลง เมื่อหลังจากสิ้นพระชนม์ เกเกง ข่าย จึงสถาปนาพระสมัญญานามเป็น **จักรพรรดินีจวงอี้ฉือเชิ่ง** (懿慈圣皇后) และฝังพระศพร่วมกับอาโยร์บาร์บัด ข่านข่าน
## อ้างอิง

หมวดหมู่:จักรพรรดินีจีน
หมวดหมู่:จักรพรรดินีราชวงศ์หยวน
ชั้น (ทฤษฎีเซต)

ในทฤษฎีเซตและการประยุกต์ทางคณิตศาสตร์ทั้งหมด **ชั้น** () คือกลุ่มของเซต (หรือบางครั้งเป็นวัตถุทางคณิตศาสตร์อื่น ๆ) ที่สามารถนิยามได้อย่างชัดเจนด้วยสมบัติที่สมาชิกทั้งหมดของชั้นดังกล่าวมีร่วมกัน ชั้นทำหน้าที่เป็นวิธีในการมีกลุ่มของวัตถุที่มีลักษณะคล้ายเซต ในขณะเดียวกันก็มีความแตกต่างจากเซต เพื่อหลีกเลี่ยงปฏิทรรศน์ โดยเฉพาะอย่างยิ่งปฏิทรรศน์ของรัสเซลล์ นิยามที่แน่นอนของคำว่า "ชั้น" ขึ้นอยู่กับบริบททางรากฐาน ในการศึกษาเกี่ยวกับทฤษฎีเซตแซร์เมโล–แฟรงเคิล แนวคิดเรื่องชั้นถือเป็นแนวคิดแบบอรูปนัย ในขณะที่ทฤษฎีเซตอื่น ๆ เช่น ทฤษฎีเซตแบบฟอน นอยมันน์–แบร์ไนส์–เกอเดิล ได้มีการกำหนดชั้นแท้ (proper class) ด้วยสัจพจน์ เช่น ให้เป็นกลุ่มของสิ่งที่ไม่เป็นสมาชิกของกลุ่มอื่น

ชั้นที่ไม่เป็นเซต (ในความหมายแบบอรูปนัยในทฤษฎีเซตแซร์เมโล–แฟรงเคิล) เรียกว่า **ชั้นแท้** (proper class) และชั้นที่เป็นเซตบางครั้งเรียกว่า **ชั้นเล็ก** (small class) ตัวอย่างเช่น ชั้นของจำนวนเชิงอันดับที่ทั้งหมด และชั้นของเซตทั้งหมด เป็นชั้นแท้ในระบบรูปนัยหลายระบบ

ในงานเขียนด้านทฤษฎีเซตของไควน์มักใช้คำว่า "ชั้นสูงสุด" (ultimate class) แทนคำว่าชั้นแท้ โดยเน้นย้ำว่า ในระบบที่เขาพิจารณา ชั้นบางชนิดไม่สามารถเป็นสมาชิกของสิ่งใดได้อีก และด้วยเหตุนี้จึงเป็นพจน์สุดท้ายในสายโซ่ภาวะสมาชิกใด ๆ ที่ชั้นสูงสุดเป็นส่วนหนึ่ง

นอกเหนือจากทฤษฎีเซต คำว่า "ชั้น" บางครั้งถูกใช้เป็นคำที่มีความหมายเหมือนกันกับคำว่า "เซต" การใช้คำในลักษณะนี้สืบทอดมาจากช่วงเวลาในอดีตที่คำว่าชั้นกับเซตยังไม่ได้ถูกแยกความแตกต่างกันอย่างชัดเจนดังเช่นในศัพท์เฉพาะด้านทางทฤษฎีเซตสมัยใหม่ การกล่าวถึง "ชั้น" จำนวนมากในคริสต์ศตวรรษที่ 19 และก่อนหน้านั้น แท้จริงแล้วกำลังอ้างถึงเซต หรืออาจกล่าวได้ว่าเกิดขึ้นโดยที่ยังไม่ได้พิจารณาว่าชั้นบางชนิดไม่สามารถจัดเป็นเซตได้

## อ้างอิง

หมวดหมู่:ทฤษฎีเซต
แม่น้ำกรีชุลเรเปเด

**กรีชุลเรเปเด** (โรมาเนีย: Crișul Repede; ฮังการี: Sebes-Körös) เป็นแม่น้ำที่ไหลผ่านประเทศโรมาเนียและประเทศฮังการี แม่น้ำนี้เป็นส่วนหนึ่งของสามแม่น้ำกริช ("Cele Trei Crișuri") ซึ่งประกอบด้วย กริชุลเรเปเด ("กริชเร็ว"), กริชุลอัลบ์ ("กริชขาว") และ กริชุลเนกรู ("กริชดำ") ซึ่งเป็นแม่น้ำสามสายสำคัญของภูมิภาคกรีชานา ในประเทศโรมาเนีย กริชุลเรเปเดมีขนาดพื้นที่ซับน้ำ  ถือเป็นแม่น้ำสายสำคัญหนึ่งของภูมิภาค มีความยาว  ในประเทศโรมาเนีย

กริชุลเรเปเดไหลผ่านนครออราเดอา ศูนย์กลางการปกครองของเทศมณฑลบีฮอร์ และไหลบรรจบสู่แม่น้ำกริช ใกล้กับ Gyomaendrőd ในประเทศฮังการี บางส่วนไหลบรรจบแม่น้ำกริชุลเนกรูผ่านทางคลองซับน้ำกริช

## อ้างอิง

หมวดหมู่:แม่น้ำในประเทศโรมาเนีย
หมวดหมู่:แม่น้ำในประเทศฮังการี
สำนักงานเพื่อการพิทักษ์รัฐธรรมนูญแห่งสหพันธรัฐ

**สำนักงานเพื่อการพิทักษ์รัฐธรรมนูญแห่งสหพันธรัฐ** ( หรือ **BfV**, หรือเรียกว่า *Bundesverfassungsschutz*) เป็นหน่วยข่าวกรองในประเทศ ระดับสหพันธรัฐของประเทศเยอรมนี ถือเป็นหน่วยงานระดับสหพันธรัฐที่ทำงานร่วมกับลันเดิสเอมเทอร์ ฟือร์ เฟอร์ฟัสซุงส์ชุทซ์ (Landesämter für Verfassungsschutz; LfV) ซึ่งทำงานในระดับรัฐ มีหน้าที่ในการเก็บรวบรวมข้อมูลข่าวกรองเกี่ยวข้องกับความพยายามที่เป็นปฏิปักษ์ต่อความสงบเรียบร้อยพื้นฐานของสังคมประชาธิปไตยเสรีนิยม, การดำรงอยู่และความปลอดภัยของสหพันธรัฐและรัฐต่าง ๆ และเพื่อการอยู่ร่สมกันโดยสันติของผู้คน โดยทำงานผ่านการทำงานต้านข่าวกรอง ร่วมกับงานความปลอดภัยเชิงป้องกัน และการต้านการก่อวินาศกรรม BfV รายงานต่อกระทรวงมหาดไทยแห่งสหพันธรัฐ และมีหน้าที่กับขอบเจตอำนาจที่ควบคุมภายใต้รัฐบัญญัติการพิทักษ์รัฐธรรมนูญ ( []) ประธานคนก่อนปัจจุบันคือ โทมัส ฮัลเดินวัง แต่งตั้งมนปี 2018 และลงจากตำแหน่งในปี 2024 ผู้ดำรงตำแหร่งคนต่อไปจะแต่งตั้งหลังผลการเลือกตั้งทั่วไปในปี 2025

BfV เป็นหนึ่งในสามหน่วยข่าวกรองของเยอรมนี อีกสององค์การคือองค์การข่าวกรองสหพันธรัฐ และองค์การต้านข่าวกรองทหาร

## อ้างอิง

หมวดหมู่:หน่วยสืบราชการลับ
หมวดหมู่:รัฐบาลเยอรมนี
สโมสรฟุตบอลกระบี่ ในฤดูกาล 2568–2569

การแข่งขันฟุตบอลของสโมสรฟุตบอลกระบี่ ในฤดูกาล 2568–2569 เป็นฤดูกาลที่ 17 ของสโมสรในการแข่งขันฟุตบอลลีกอาชีพของสโมสร

ฤดูกาลนี้ สโมสรได้มีการเปลี่ยนแปลงผู้บริหาร โดยสระราวุฒิ ตรีพันธ์ได้คืนสิทธิ์การบริหารสโมสรให้กับสมเกียรติ กิตติธรกุล ผู้ก่อตั้งสโมสร และได้ทำบันทึกความเข้าใจร่วมกันกับมหาวิทยาลัยราชภัฏสุราษฎร์ธานี นำโดย ดร.สมปราชญ์ วุฒิจันทร์ รองอธิการบดีฝ่ายพัฒนางานวิจัยและนวัตกรรม ซึ่งเข้ามาดำรงตำแหน่งประธานสโมสร

## ผู้เล่น

## การซื้อ-ขายนักเตะ
### ก่อนเปิดฤดูกาล
#### เข้า

#### ออก

### ระหว่างฤดูกาล
#### เข้า

#### ออก

## นัดกระชับมิตร

### ก่อนเปิดฤดูกาล

### ระหว่างฤดูกาล

## การแข่งขัน
### ภาพรวม

### ไทยลีก 3 โซนภาคใต้

#### ตารางคะแนน

#### สถิติผลการแข่งขันในลีก

#### ผลการแข่งขันในลีกตามสัปดาห์

#### แมตช์

### เมืองไทย คัพ

## สถิติ
### การลงเล่นและประตู

|-
! colspan="14" style="background:#dcdcdc; text-align:center"|ผู้รักษาประตู

|-
! colspan="14" style="background:#dcdcdc; text-align:center"|กองหลัง

|-
! colspan="14" style="background:#dcdcdc; text-align:center"|กองกลาง

|-
! colspan="14" style="background:#dcdcdc; text-align:center"|กองหน้า

|-
! colspan="14" style="background:#dcdcdc; text-align:center"|ผู้เล่นที่เคยลงเล่นให้กับสโมสรแต่ย้ายออกไปแล้ว

|}

### ผู้ทำประตู

: ผู้เล่นที่ย้ายออกจากสโมสรระหว่างฤดูกาล.

### คลีนชีตส์

: ผู้เล่นที่ย้ายออกจากสโมสรระหว่างฤดูกาล.

## อ้างอิง

2568–69
ก
Rinderkennzeichnungs- und Rindfleischetikettierungsüberwachungsaufgabenübertragungsgesetz

***รินเดอร์เค็นไซช์นุงส์- อุนท์ รินท์ไฟลช์เออทีเค็ททีรุงส์อือเบอร์วาชุงส์เอาฟ์กาเบินอือเบอร์ทรากุงส์เกอเซ็ทซ์*** (, ; RkReÜAÜG;  "กฎหมายการมอบหมายหน้าที่กำกับดูแลการทำเครื่องหมายปศุสัตว์และการติดฉลากเนื้อวัว") เป็นอดีตกฎหมายในรัฐเมคเลินบวร์ค-ฟอร์พ็อมเมิร์น ประเทศเยอรมนี ประกาศใช้ในปี 1999 และยกเลิกในปี 2013 กฎหมายนี้กำกับดูแลการติดฉลากเนื้อวัวหลังเกิดการระบาดของโรควัวบ้า

ชื่อของกฎหมายนี้เป็นตัวอย่างที่มีชื่อเสียงของคำนามประสมที่สามารถยาวได้ไม่สิ้นสุด พบในภาษากลุ่มเจอร์มานิก วิธีการสะกดคำของภาษาเยอรมันใช้การประสมแบบปิด กล่าวคือนำคำมาต่อกันยาวเป็นหนึ่งคำ

ชื่อดังกล่าวเป็นชื่อสั้นอย่างเป็นทางการ โดยชื่อเต็มคือ ***เกอเซ็ทซ์ ซูร์ อือเบอร์ทรากุง แดร์ เอาฟ์กาเบิน ฟือร์ ดี อือเบอร์วาชุง แดร์ รินเดอร์เค็นไซค์นุง อุนท์ รินท์ไฟลช์เออทีเค็ททีรุง*** () ซึ่งแปลความหมายเดียวกัน กฎหมายในเยอรมนีจำนวนมากมีชื่อสั้นอย่างเป็นทางการในรูปคำนามประสม

คำที่ยาวขนาดนี้ไม่ได้พบได้ทั่วไปในภาษาเยอรมัน เมื่อกฎหมายนี้ผ่านในสภาแห่งรัฐ สมาชิกสภาหัวเราะ และรัฐมนตรีผู้ได้รับมอบหมาย ทิล บัคเฮาส์ ขอโทษต่อสมาชิกสำหรับ "ความยาวที่น่าจะเกินไป"
ในปี 1999 สมาคมภาษาเยอรมัน เสนอ  สำหรับรางวัลคำแห่งปี แต่แพ้ให้กับคำว่า  (*มิลเลินนีอุม*; สหัสวรรษ) ซึ่งเกี่ยวข้องกับบริบทเหตุการณ์ใหญ่ประจำปีมากกว่า

ในปี 2003 บุนเดิสรัทออกกฤษฎีกาที่ปรับข้อกำหนดเกี่ยวกับอสังหาริมทรัพย์บางประการ ในชื่อกฎหมาย *กรุนท์ชตึกส์แฟร์เคส์เกอเนมีกุงส์ซูชเตนดิกไคทส์อือเบอร์ทรากุงส์แฟร์ออร์ดนุง* (; "ข้อบังคับว่าด้วยการมอบอำนาจเกี่ยวกับการอนุญาตการการโอนกรรมสิทธิ์ที่ดิน") มีความยาว 67 อักษร ยาวกว่ากฎหมาย RkReÜAÜG ก่อนจะประกาศยกเลิกในปี 2007

## ดูเพิ่ม
*คำประสมภาษาเยอรมัน
*ตาอูมาตาฟากาตังกีฮังกาโกอาอูอาอูโอตามาทีอาโปกาอีเฟนูอากีตานาตาฮู (Taumatawhakatangihangakoauauotamateaturipukakapikimaungahoronukupokaiwhenuakitanatahu)
*ดอเนาดัมพฟ์ชิฟฟาร์ทเซเล็คทรีซรเทเทินเฮาพท์เบทรีบส์แวร์คเบาอุนเทอร์เออัมเทินเกเซ็ลส์ชัฟท์ (Donaudampfschiffahrtselektrizitätenhauptbetriebswerkbauunterbeamtengesellschaft)
*ซันไวร์พุซกวึนกึซกอแกเรอควืร์นดรอบุซซันเทอซิลิยอกอกอโกค (Llanfairpwllgwyngyllgogerychwyrndrobwllllantysiliogogogoch)
*คำที่ยาวที่สุดในภาษาอังกฤษ
*Scriptio continua

## อ้างอิง

## แหล่งข้อมูลอื่น
* 
*Official parliamentary record of the debate (pdf, in German)
*A choir singing the word.
ตัวบ่งปริมาณ (ตรรกศาสตร์)

ในตรรกศาสตร์ **ตัวบ่งปริมาณ** () คือตัวดำเนินการที่ระบุว่ามีสมาชิกในโดเมนของสรรพสาระจำนวนเท่าใดที่ตรงตามเงื่อนไขหรือสมบัติที่กำหนดไว้ ตัวอย่างเช่น ตัวบ่งปริมาณสำหรับทุกตัว  \forall  ในสูตรตรรกศาสตร์อันดับหนึ่ง  \forall x P(x) สื่อความหมายว่าทุกสิ่งที่อยู่ในโดเมนของสรรพสาระนั้นสอดคล้องกับสมบัติที่แทนด้วย P ในทางกลับกัน ตัวบ่งปริมาณสำหรับตัวมีจริง  \exists  ในสูตร  \exists x P(x) แสดงให้เห็นว่ามีสิ่งใดสิ่งหนึ่งในโดเมนของสรรพสาระที่สอดคล้องกับสมบัตินั้น สูตรตรรกะที่ตัวบ่งปริมาณมีขอบข่ายกว้างที่สุดจะเรียกว่า สูตรบ่งปริมาณ ซึ่งจะต้องประกอบด้วยตัวแปรแบบมีขอบเขตและสูตรย่อยที่ระบุสมบัติของสิ่งที่ตัวแปรนั้นอ้างถึง

ตัวบ่งปริมาณที่ใช้บ่อยที่สุดคือ \forall และ \exists ตัวบ่งปริมาณเหล่านี้มักถูกนิยามว่าเป็นตัวคู่กันในตรรกศาสตร์แบบฉบับคือ แต่ละตัวสามารถนิยามได้โดยใช้ตัวอื่นร่วมกับนิเสธ และยังสามารถนำมาใช้นิยามตัวบ่งปริมาณที่ซับซ้อนยิ่งขึ้นได้ เช่นในสูตร  \neg \exists x P(x) ซึ่งแสดงให้เห็นว่าไม่มีอะไรที่มีสมบัติ P เลย ตัวบ่งปริมาณอื่น ๆ จะสามารถนิยามได้ในตรรกศาสตร์อันดับสองหรือตรรกศาสตร์อันดับสูงเท่านั้น ตัวบ่งปริมาณได้รับการขยายขอบเขตความหมายให้กว้างขึ้น โดยเริ่มต้นจากผลงานของอันด์เซรย์ โมสโตฟสกีและแพร์ ลินด์สเตริม

ในประโยคตรรกศาสตร์อันดับหนึ่ง การสลับตำแหน่งของตัวบ่งปริมาณชนิดเดียวกัน (ไม่ว่าจะเป็นตัวบ่งปริมาณสำหรับทุกตัวทั้งหมดหรือตัวบ่งปริมาณสำหรับตัวมีจริงทั้งหมด) จะไม่ทำให้ความหมายของประโยคนั้นเปลี่ยนแปลง แต่การสลับตำแหน่งของตัวบ่งปริมาณต่างชนิดกันจะทำให้ความหมายเปลี่ยนไป ยกตัวอย่างเช่น ความแตกต่างเดียวในการนิยามของภาวะต่อเนื่องเอกรูปและภาวะต่อเนื่อง (ธรรมดา) คืออันดับของตัวบ่งปริมาณ

ตัวบ่งปริมาณในตรรกศาสตร์อันดับหนึ่งเป็นการประมาณความหมายของตัวบ่งปริมาณบางตัวในภาษาธรรมชาติ เช่น คำว่า "บางตัว" และ "ทุกตัว" อย่างไรก็ตาม ตัวบ่งปริมาณในภาษาธรรมชาติจำนวนมากจำเป็นต้องวิเคราะห์ด้วยเครื่องมือทางตรรกศาสตร์ที่ซับซ้อนขึ้นเท่านั้น

หมวดหมู่:ตรรกศาสตร์
หมวดหมู่:ปรัชญาตรรกศาสตร์
หมวดหมู่:อรรถศาสตร์
ตรรกศาสตร์แบบฉบับ

**ตรรกศาสตร์แบบฉบับ** () เป็นประเภทของตรรกศาสตร์เชิงนิรนัยที่ได้รับการศึกษาอย่างเข้มข้นและถูกนำมาใช้มากที่สุด ตรรกศาสตร์แบบฉบับมีอิทธิพลอย่างมากต่อปรัชญาเชิงวิเคราะห์

## ลักษณะเฉพาะ
แต่ละระบบตรรกศาสตร์ในประเภทนี้มีคุณสมบัติร่วมกันดังต่อไปนี้
# กฎนิรมัชฌิมและการกำจัดนิเสธซ้อน
# กฎความไม่ขัดแย้งกันและหลักการระเบิด
# ภาวะคู่กันของเดอมอร์แกน: ตัวดำเนินการตรรกะแต่ละตัวจะเป็นคู่กันกับอีกตัวหนึ่ง

แม้ว่าตรรกศาสตร์เชิงประพจน์และตรรกศาสตร์อันดับหนึ่งจะไม่ได้ถูกกำหนดโดยเงื่อนไขที่กล่าวมาก่อนหน้านี้ แต่ในการพูดคุยเกี่ยวกับตรรกศาสตร์แบบฉบับในปัจจุบัน โดยปกติแล้วจะหมายรวมถึงตรรกศาสตร์ทั้งสองประเภทนี้เท่านั้น  กล่าวอีกนัยหนึ่งคือ เวลาส่วนใหญ่ที่ใช้ในการศึกษาตรรกศาสตร์แบบฉบับนั้น ถูกทุ่มเทไปกับการศึกษาเฉพาะตรรกศาสตร์เชิงประพจน์และตรรกศาสตร์อันดับหนึ่ง โดยเทียบกับการศึกษาตรรกศาสตร์แบบฉบับในรูปแบบอื่น ๆ

อรรถศาสตร์ส่วนใหญ่ของตรรกศาสตร์แบบฉบับเป็นแบบสองค่า ซึ่งหมายความว่า ค่าบ่งชี้ที่เป็นไปได้ทั้งหมดของประพจน์สามารถจัดประเภทได้ว่าเป็นจริงหรือ เท็จอย่างใดอย่างหนึ่งเท่านั้น

## อ้างอิง

หมวดหมู่:ตรรกศาสตร์
แกนแจอ์ลี แซบอฮี

**แกนแจอ์ลี แซบอฮี** (; ค.ศ. 1906 - 6 กันยายน ค.ศ. 1990) เป็นนักเขียนวรรณกรรมอาเซอร์ไบจานชาวอิหร่าน เขาเป็นหนึ่งในนักเขียนร่วมสมัยในอาเซอร์ไบจานที่เขียนในภาษาอาเซอร์ไบจาน

## อ้างอิง

## แหล่งข้อมูลอื่น
* Biography of Ganjali Sabahi to Azerbaiani language
* Biography of Ganjali Sabahi to Azerbaiani language
ตรรกศาสตร์อันดับหนึ่ง

**ตรรกศาสตร์อันดับหนึ่ง** () หรือเรียกว่า **ตรรกศาสตร์ภาคแสดง** () **แคลคูลัสภาคแสดง** () หรือ**ตรรกศาสตร์บ่งปริมาณ** () เป็นชนิดของระบบรูปนัยที่ใช้ในคณิตศาสตร์ ปรัชญา ภาษาศาสตร์ และวิทยาการคอมพิวเตอร์ ตรรกศาสตร์อันดับหนึ่งใช้ตัวแปรบ่งปริมาณเหนือวัตถุที่ไม่ใช่เชิงตรรกะ และอนุญาตให้ใช้ประโยคที่ประกอบด้วยตัวแปร แทนที่จะเป็นประพจน์ เช่น "มนุษย์ทุกคนต้องตาย" ในตรรกศาสตร์อันดับหนึ่ง เราสามารถมี นิพจน์ในรูปแบบ "สำหรับทุก ๆ *x* ถ้า *x* เป็นมนุษย์ แล้ว *x* ต้องตาย" โดยที่ "สำหรับทุก ๆ *x*" คือตัวบ่งปริมาณ *x* คือตัวแปร และ "...เป็นมนุษย์" กับ "...ต้องตาย" คือภาคแสดง ซึ่งทำให้แตกต่างจากตรรกศาสตร์เชิงประพจน์ซึ่งไม่ได้ใช้ตัวบ่งปริมาณหรือความสัมพันธ์ ในแง่นี้ ตรรกศาสตร์เชิงประพจน์จึงเป็นรากฐานของตรรกศาสตร์อันดับหนึ่ง

ทฤษฎีเกี่ยวกับหัวข้อใดหัวข้อหนึ่ง เช่น ทฤษฎีเซต ทฤษฎีสำหรับกรุป หรือทฤษฎีรูปนัยทางคณิตศาสตร์ โดยปกติแล้วคือตรรกศาสตร์อันดับหนึ่งที่มาพร้อมกับองค์ประกอบเฉพาะเจาะจง ได้แก่ โดเมนของสรรพสาระซึ่งเป็นโดเมนที่ตัวแปรบ่งปริมาณจะครอบคลุมถึงฟังก์ชันต่าง ๆ จากโดเมนนั้นไปยังโดเมนนั้นเอง ภาคแสดงต่าง ๆ ที่นิยามไว้บนโดเมนนั้น และเซตของสัจพจน์ที่เชื่อว่าเป็นจริงเกี่ยวกับองค์ประกอบทั้งหมดเหล่านั้น คำว่า "ทฤษฎี" บางครั้งถูกเข้าใจในแง่ที่เป็นรูปนัยมากขึ้นว่าเป็นเพียงเซตของประโยคในตรรกศาสตร์อันดับหนึ่ง

คำว่า "อันดับหนึ่ง" ใช้เพื่อแยกแยะตรรกศาสตร์อันดับหนึ่งจากตรรกศาสตร์อันดับสูง ซึ่งในตรรกศาสตร์อันดับสูงนั้นมีภาคแสดงที่มีภาคแสดงหรือฟังก์ชันเป็นอาร์กิวเมนต์ได้ หรืออนุญาตให้มีการบ่งปริมาณเหนือภาคแสดง ฟังก์ชัน หรือทั้งสองอย่าง ในทฤษฎีอันดับหนึ่ง ภาคแสดงมักจะมีความเกี่ยวข้องกับเซต ในขณะที่ในทฤษฎีอันดับสูงที่มีการตีความ ภาคแสดงอาจถูกตีความว่าเป็นเซตของเซต

มีระบบนิรนัยสำหรับตรรกศาสตร์อันดับหนึ่งอยู่มากมาย ซึ่งเป็นไปตามคุณสมบัติทั้งสมบูรณ์ กล่าวคือข้อความที่สามารถพิสูจน์ได้ทั้งหมดนั้นเป็นจริงในทุกแบบจำลอง และบริบูรณ์ กล่าวคือ ข้อความทั้งหมดที่เป็นจริงในทุกแบบจำลองนั้นสามารถพิสูจน์ได้ แม้ว่าความสัมพันธ์ของผลพวงเชิงตรรกะจะตัดสินได้เพียงครึ่งหนึ่ง แต่ก็มีความก้าวหน้าอย่างมากในการพิสูจน์ทฤษฎีบทด้วยคอมพิวเตอร์ในตรรกศาสตร์อันดับหนึ่ง ตรรกศาสตร์อันดับหนึ่งยังสอดคล้องกับทฤษฎีบทอภิตรรกศาสตร์หลายข้อ ซึ่งทำให้ตรรกศาสตร์อันดับหนึ่งเอื้อต่อการวิเคราะห์ในทฤษฎีการพิสูจน์ เช่น ทฤษฎีบทเลอเวนไฮม์–สกูเล็ม และทฤษฎีบทความกระชับ

ตรรกศาสตร์อันดับหนึ่งเป็นมาตรฐานสำหรับการวางรูปแบบคณิตศาสตร์ให้เป็นสัจพจน์และมีการศึกษาในสาขารากฐานของคณิตศาสตร์ สัจพจน์เปอาโนและทฤษฎีเซตแซร์เมโล–แฟรงเคิลเป็นการวางระบบสัจพจน์ของทฤษฎีจำนวนและทฤษฎีเซตตามลำดับ ให้อยู่ในรูปแบบของตรรกศาสตร์อันดับหนึ่ง  อย่างไรก็ตาม ไม่มีทฤษฎีอันดับหนึ่งใดที่มีความสามารถมากพอที่จะอธิบายโครงสร้างที่มีโดเมนเป็นอนันต์ได้อย่างจำเพาะเจาะจง เช่น เซตของจำนวนธรรมชาติ หรือเส้นจำนวน ระบบสัจพจน์ที่สามารถอธิบายโครงสร้างทั้งสองได้อย่างสมบูรณ์ กล่าวคือ ระบบสัจพจน์เชิงประเภท สามารถสร้างขึ้นได้ในชนิดของตรรกศาสตร์ที่แข็งแกร่งกว่า เช่น ตรรกศาสตร์อันดับสอง

รากฐานของตรรกศาสตร์อันดับหนึ่งถูกพัฒนาขึ้นโดยก็อทโลพ เฟรเกอและชาลส์ แซนเดอส์ เพียร์ซโดยอิสระจากกัน

## อ้างอิง

หมวดหมู่:คณิตตรรกศาสตร์
ปิยะ ปิตุเตชะ

**ปิยะ ปิตุเตชะ**  (เกิด 27 กันยายน พ.ศ. 2500)  เป็นนักการเมืองชาวไทย ปัจจุบันดำรงตำแหน่งเป็นนายกองค์การบริหารส่วนจังหวัดระยอง และอดีตสมาชิกสภาผู้แทนราษฎรจังหวัดระยอง อดีตประธานสโมสรฟุตบอลระยอง

## ประวัติ
ปิยะ เกิดเมื่อวันที่ 27 กันยายน พ.ศ. 2500 ที่ตำบลบางบุตร อำเภอบ้านค่าย จังหวัดระยอง เป็นบุตรนายสาคร ปิตุเตชะ กับนางทอด ปิตุเตชะ ด้านครอบครัวสมรสกับนางสาววัชราภรณ์ สมพงษ์ผึ้ง ผู้อำนวยการโรงเรียนมัธยมตากสินระยอง มีบุตร 4 คน มีน้อง 5 คน อาทิสาธิต ปิตุเตชะ อดีตรัฐมนตรีช่วยว่าการกระทรวงสาธารณสุข

## งานการเมือง
ปิยะ เป็นทายาทนักการเมืองจังหวัดระยอง ได้รับเลือกตั้งเป็นสมาชิกสภาผู้แทนราษฎรจังหวัดระยอง ในการเลือกตั้งปี พ.ศ. 2538, พ.ศ. 2539 สังกัดพรรคชาติไทย และ พ.ศ. 2544 สังกัดชาติพัฒนา

ในการเลือกตั้งนายกองค์การบริหารส่วนจังหวัดในประเทศไทย พ.ศ. 2550 ได้รับเลือกตั้งเป็นนายกองค์การบริหารส่วนจังหวัดระยอง แทนสิน กุมภะ และได้รับติดต่อ 4 สมัย

### สมาชิกสภาผู้แทนราษฎร
ปิยะ ปิตุเตชะ ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 จังหวัดระยอง สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 จังหวัดระยอง สังกัดพรรคชาติพัฒนา
# การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 จังหวัดระยอง สังกัดพรรคชาติไทย

### นายกองค์การบริหารส่วนจังหวัด
ปิยะ ปิตุเตชะ ได้รับการเลือกตั้งเป็นนายกองค์การบริหารส่วนจังหวัดมาแล้ว 4 สมัย คือ

# การเลือกตั้งนายกองค์การบริหารส่วนจังหวัดในประเทศไทย พ.ศ. 2550 จังหวัดระยอง 
# การเลือกตั้งนายกองค์การบริหารส่วนจังหวัดในประเทศไทย พ.ศ. 2554 จังหวัดระยอง
# การเลือกตั้งนายกองค์การบริหารส่วนจังหวัดในประเทศไทย พ.ศ. 2563 จังหวัดระยอง
# การเลือกตั้งนายกองค์การบริหารส่วนจังหวัดในประเทศไทย พ.ศ. 2568 จังหวัดระยอง

## เครื่องราชอิสริยาภรณ์

## อ้างอิง

หมวดหมู่:บุคคลจากอำเภอบ้านค่าย
หมวดหมู่:ชาวไทยเชื้อสายแต้จิ๋ว
หมวดหมู่:นักการเมืองจากจังหวัดระยอง
หมวดหมู่:สมาชิกสภาผู้แทนราษฎรจังหวัดระยอง
หมวดหมู่:นายกองค์การบริหารส่วนจังหวัดของประเทศไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคชาติไทย
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:ผู้ได้รับเครื่องราชอิสริยาภรณ์ ป.ช.
วิชญ์ภาส สุเมตติกุล

**วิชญ์ภาส สุเมตติกุล** (; เกิด 25 ธันวาคม พ.ศ. 2540) เป็นนักแสดงและนายแบบชาวไทย ในช่วงวัยเด็ก เขาเริ่มเป็นที่รู้จักจากการเป็นตัวแทนโรงเรียนเข้าร่วมประกวดในรายการ ‘GSB GEN CAMPUS STAR 2018’ ซึ่งจัดโดยนิตยสาร Campus Star ร่วมกับธนาคารออมสินและโมโน กรุ๊ป โดยเขาสามารถผ่านเข้ารอบ 20 คนสุดท้ายได้สำเร็จ ในปี พ.ศ. 2565 เขาเริ่มเป็นที่รู้จักจากบท เวกัส ธีรปัญญากูร ในผลงานเปิดตัวการแสดงของเขาคือเรื่องคินน์พอร์ชปัจจุบันเขาเป็นนักแสดงในสังกัดบริษัท Be On Cloud

## เข้าสู่วงการ
วิชญ์ภาสเคยออดิชั่นละครโทรทัศน์หลายเรื่อง ก่อนจะผ่านการออดิชั่นในละครเรื่องคินน์พอร์ช

ในปี พ.ศ. 2565 หลังจากละครเรื่อง 'คินน์พอร์ช' ออกอากาศ วิชญ์ภาสได้รับความนิยมเพิ่มขึ้นอย่างรวดเร็ว โดยคู่จิ้นระหว่างเขากับจักรพันธ์ พุทธา ก็ได้รับความรักจากผู้ชมอย่างล้นหลาม ส่งผลให้บัญชีอินสตาแกรมของเขามียอดผู้ติดตามทะลุ 1 ล้านคน

ในปี พ.ศ. 2567 ละครเรื่องสี่นาทีที่วิชญ์ภาสร่วมแสดงกับเจษฎ์พิพัฒ ติละพรพัฒน์ ออกอากาศ พร้อมกับการก่อตั้งคู่จิ้น JesBible

ในปี พ.ศ. 2568 เขาแสดงในซิทคอมเรื่อง เจ็ทแหลก และเปิดตัวผลงานเพลงซิงเกิลแรก โดยร้องเพลงประกอบซิทคอมร่วมกับนินิว เพชรด่านแก้ว ซึ่งเป็นนักแสดงร่วมในซิทคอม พร้อมทั้งรับผิดชอบท่อนแร็พในเพลงด้วย

## ผลงาน
### ละครโทรทัศน์

### มิวสิควีดีโอ

## รางวัลและการเสนอชื่อ

## อ้างอิง

หมวดหมู่:บุคคลที่เกิดในปี พ.ศ. 2540
หมวดหมู่:บุคคลที่ยังมีชีวิตอยู่
หมวดหมู่:นักแสดงละครโทรทัศน์ชายชาวไทย
หมวดหมู่:บุคคลจากคณะวิศวกรรมศาสตร์ มหาวิทยาลัยธรรมศาสตร์
หมวดหมู่:นักแสดงสังกัด Be On Cloud
หมวดหมู่:นักแสดงจากจังหวัดเชียงใหม่
หมวดหมู่:นายแบบไทย
คัมภีร์ศิลาซีผิง

**คัมภีร์ศิลาซีผิง** หรือ **ซีผิงฉือจิง** () เป็นชุดของคัมภีร์ในลัทธิขงจื๊อหลายเล่มที่จารบนแผ่นศิลาในยุคราชวงศ์ฮั่น ตั้งชื่อตามศักราชซีผิง (熹平; ค.ศ. 172–178) ในรัชสมัยพระเจ้าเลนเต้ (漢靈帝 *ฮั่นหลิงตี้*) การจารคัมภีร์ศิลาใช้เวลา 8 ปีตั้งแต่ ค.ศ. 175 ถึง ค.ศ. 183 โดยจารบนแผ่นศิลาซึ่งตั้งอยู่ที่สำนักศึกษาหลวงไท่เสฺว (太學) นอกนครหลวงลกเอี๋ยง (洛陽 *ลั่วหยาง*) โครงการจารคัมภีร์กำกับดูแลโดยซัวหยง (蔡邕 *ไช่ ยง*) และกลุ่มบัณฑิตที่เข้าร่วมผู้ "ทูลขอจักรพรรดิให้โปรดให้มีการจารคัมภีร์ในลัทธิขงจื๊อบนศิลาเพื่อป้องกันการบิดเบือนเนื้อหาเพื่อหนุนทัศนะเฉพาะตัว"

ศิลาจารึกประกอบด้วยอักษร 200,000 ตัวบนศิลาจารึก 46 แผ่น และครอบคลุมเนื้อหาคัมภีร์ 7 เล่มที่ได้รับการยอมมรับในเวลานั้น ได้แก่ *[[อี้จิง]]* (易經), *[[ชูจิง]]* (書經), *[[ชือจิง]]* (詩經), *[[หลี่จิง]]* (禮經), *[[ชุนชิว (คัมภีร์)|ชุนชิว]]* (春秋), *[[เซี่ยวจิง]]* (孝經) และ *[[หลุน-ยฺหวี่]]* (論語) ศิลาจารึกแต่ละแผ่นมีความสูงประมาณ  และกว้าง  ซัวหยงและบัณฑิตคนอื่น ๆ ได้แก่ ม้าหยิด (馬日磾 *หม่า มี่ตี*), หาน เยฺว่ (韓說), โลติด (盧植 *หลู จื๋อ*), ถางซี เตี่ยน (堂谿典), หยาง ชื่อ (楊賜) และเอียวปิว (楊彪 *หยาง เปียว*) บุตรชาย, จาง สฺวิน (張馴), หลี่ สฺวิน (李巡), เจ้า โย่ว (趙祐) และช่าน หยาง (單颺) จะเขียนเนื้อหาบนศิลาโดยใช้ชาดหรคุณ จากนั้นจึงแกะสลัก เมื่อจัดทำแล้วเสร็จ ศิลาจารึก 28 แผ่นที่มีเนื้อหาของ *อี้จิง*, *ชูจิง*, *ชุนชิว* และบทวิจารณ์กงหยางจฺว้าน (公羊傳) ถูกจัดเรียงทางด้านตะวันตกโดยจัดเรียงเป็นรูปตัว "U" ศิลาจารึก 15 แผ่นที่มีเนื้อหาของ *หลี่จิง* รวมถึงที่มีการจารชื่อของซัวหยงและม้าหยิด ถูกวางทางด้านใต้  ศิลาจารึก 5 แผ่นที่มีเนื้อหาของ *หลุน-ยฺหวี่* ถูกวางทางด้านตะวันออก เหล่าบัณฑิตสามารถถูภาพเพื่อลอกลายทำสำเนาเนื้อหาของตำราบนศิลาได้ นอกเหนือจากการศึกษาเนื้อหา

ศิลาจารึกส่วนใหญ่ถูกทำลายในระหว่างการสู้รบหลังการล่มสลายของราชวงศ์ฮั่น มีเพียงชิ้นส่วนเล็กน้อยที่เหลือรอดมาได้

## ดูเพิ่ม
*คัมภีร์ศิลาไคเฉิง

## อ้างอิง

## แหล่งข้อมูลอื่น

* ชิ้นส่วนศิลาจากศักราชซีผิง ในฐานข้อมูลภาพถูศิลาจีนที่ศูนย์สนเทศศาสตร์มนุษยศาสตร์เอเชียตะวันออก มหาวิทยาลัยเกียวโต รวมถึงชิ้นส่วน 2 ชิ้นของคัมภีร์ศิลาซีผิง: 61A และ 61B.

หมวดหมู่:หนังสือในคริสต์ศตวรรษที่ 2
หมวดหมู่:จารึกในคริสต์ศตวรรษที่ 2
หมวดหมู่:ตำราคลาสสิกจีน
หมวดหมู่:วรรณกรรมราชวงศ์ฮั่น
หมวดหมู่:จารึกจีน
หมวดหมู่:ลั่วหยาง
หมวดหมู่:พ.ศ. 718
หมวดหมู่:ชุดหนังสือจีน
ริชแมน (อีพี)

***ริชแมน*** () เป็นอีพีที่ 6 ของเกิร์ลกรุปเกาหลีใต้เอสปา. วางจำหน่ายโดยเอสเอ็มเอนเตอร์เทนเมนต์ในวันที่ 5 กันยายน ค.ศ. 2025 ในอัลบั้มมีเพลงทั้งหมด 6 เพลง รวมถึงซิงเกิลนำของชื่อเดียวกัน

## เบื้องหลังและการปล่อยเพลง
เมื่อวันที่ 4 สิงหาคม 2025 SM Entertainment ได้ประกาศว่า Aespa จะปล่อยมินิอัลบั้มลำดับที่หกชื่อ *Rich Man* ในวันที่ 5 กันยายน ซึ่งประกอบด้วย 6 เพลง รวมถึงเพลงไตเติลในชื่อเดียวกันด้วย วันถัดมา ได้มีการปล่อยตารางโปรโมตออกมา  
ต่อมาในวันที่ 25 สิงหาคม มีการปล่อยตัวอย่าง (Trailer) ชื่อ "I am a Rich Man" ที่กำกับโดย Lee Ok-seop และมีนักแสดง Koo Kyo-hwan ร่วมแสดงด้วย  
สามวันต่อมาได้มีการปล่อยคลิปไฮไลต์เมดเลย์ของอัลบั้ม  
ในวันที่ 4 กันยายน ได้มีการปล่อยทีเซอร์มิวสิกวิดีโอของเพลง “Rich Man” ออกมา  
และในวันที่ 5 กันยายน อัลบั้มได้ถูกปล่อยอย่างเป็นทางการพร้อมกับมิวสิกวิดีโอของเพลงไตเติล “Rich Man”

## ชาร์ต

### ประจำสัปดาห์

### รายเดือน

## อ้างอิง

หมวดหมู่:เอสปา
หมวดหมู่:อัลบั้มเพลงในปี พ.ศ. 2568
กฎนิรมัชฌิม

ในตรรกศาสตร์ **กฎนิรมัชฌิม** () ระบุว่าสำหรับทุกประพจน์ ประพจน์นั้นจะเป็นจริง หรือนิเสธของประพจน์นั้นจะเป็นจริง อย่างใดอย่างหนึ่งเท่านั้น กฎนิรมัชฌิมเป็นหนึ่งในกฎแห่งความคิดร่วมกับกฎความไม่ขัดแย้งกันและกฎเอกลักษณ์ อย่างไรก็ตาม ไม่มีระบบตรรกะใดที่ถูกสร้างขึ้นโดยอาศัยเพียงแค่กฎเหล่านี้ และไม่มีกฎใด ๆ เหล่านี้ที่ให้กฎการอนุมาน เช่น การแจงผลตามเหตุ หรือกฎเดอมอร์แกน ในตรรกศาสตร์แบบฉบับ กฎนี้ถือเป็นสัจนิรันดร์

ในตรรกศาสตร์ร่วมสมัย หลักการนี้ถูกแยกให้แตกต่างจากหลักการสองค่าเชิงความหมายซึ่งระบุว่าทุกประพจน์ต้องเป็นจริงหรือเป็นเท็จอย่างใดอย่างหนึ่ง หลักการสองค่าบ่งชี้หรือนำไปสู่กฎนิรมัชฌิมเสมอ ในขณะที่สิ่งที่ตรงกันข้ามไม่ได้เป็นจริงเสมอไป ข้อโต้แย้งที่ถูกอ้างถึงโดยทั่วไปมักใช้ประพจน์ที่ยังไม่สามารถพิสูจน์ได้ในปัจจุบัน แต่สามารถพิสูจน์ได้ในอนาคตเพื่อแสดงให้เห็นว่ากฎนิรมัชฌิมอาจยังคงนำมาใช้ได้ ในขณะที่หลักการสองค่าเชิงความหมายนั้นล้มเหลว

## อ้างอิง

หมวดหมู่:ตรรกศาสตร์แบบฉบับ
มัสยิดอิหม่ามอะลี (แยร์แฟลลา)

**มัสยิดอิหม่ามอะลี** () เป็นมัสยิดชีอะฮ์ขนาดใหญ่ในเทศบาลแยร์แฟลลา เทศมณฑลสต็อกโฮล์ม ประเทศสวีเดน

ในเดือนพฤษภาคม ค.ศ. 2017 เกิดเหตุวางเพลิงอาคาร ทำให้ตัวอาคารและหลังคามัสยิดได้รับความเสียหายอย่างหนัก เชื่อกันว่าผู้ก่อเหตุน่าจะเป็นผู้สนับสนุนกลุ่มไอซิส หรือนักเคลื่อนไหวฝ่ายขวาจัด

## อ้างอิง

## อหล่งข้อมูลอื่น

*เว็บไซต์ทางการ

หมวดหมู่:การโจมตีมัสยิดชีอะฮ์
หมวดหมู่:การโจมตีมัสยิดในประเทศสวีเดน
หมวดหมู่:มัสยิดในสต็อกโฮล์ม
หมวดหมู่:มัสยิดที่ถูกทำลายด้วยการวางเพลิง
หมวดหมู่:มัสยิดชีอะฮ์ในประเทศสวีเดน
ลางรักที่กลางเขา

**ลางรักที่กลางเขา** เป็นภาพยนตร์ญี่ปุ่นแนวดรามาปี ค.ศ. 2025 เขียนบทและกำกับโดยเคอิ อิชิกาวะ ดัดแปลงจากนวนิยายของคาซูโอะ อิชิงูโระ ซึ่งตีพิมพ์ในปี ค.ศ. 1982 นำแสดงโดยซูซุ ฮิโรเสะ, ฟูมิ นิไกโด, โย โยชิดะ และคามิลล่า ไอโกะ

ภาพยนตร์เรื่องนี้เข้าฉายรอบปฐมทัศน์โลกในสาย Un Certain Regard ของเทศกาลภาพยนตร์กาน 2025 เมื่อวันที่ 15 พฤษภาคม ค.ศ. 2025

## โครงเรื่อง
โครงเรื่องเล่าถึงความทรงจำของหญิงม่าย ซึ่งค่อย ๆ ถูกเปิดเผยผ่านเหตุการณ์ที่เกิดขึ้นในญี่ปุ่นช่วงทศวรรษที่ 1950 และอังกฤษช่วงทศวรรษที่ 1980

## งานสร้าง
ในเดือนสิงหาคม ค.ศ. 2024 ซูซุ ฮิโรเสะเข้ามาร่วมแสดงในภาพยนตร์ที่กำกับโดยเคอิ อิชิกาวะ ซึ่งเขาเขียนบทภาพยนตร์จากนวนิยายชื่อเดียวกันของคาซูโอะ อิชิงูโระ โดยมีอิชิงูโระทำหน้าที่เป็นผู้อำนวยการสร้าง

การถ่ายภาพยนตร์ฉากสำคัญเริ่มขึ้นในเดือนสิงหาคม ค.ศ. 2024 และอยู่ในขั้นตอนหลังการถ่ายทำในเดือนมกราคม ค.ศ. 2025

## อ้างอิง

หมวดหมู่:ภาพยนตร์ญี่ปุ่นที่ออกฉายในปี พ.ศ. 2568
หมวดหมู่:ภาพยนตร์ที่สร้างจากนวนิยายอังกฤษ
โยชิฮิโระ อิโตะ

**โยชิฮิโระ อิโตะ** (; 2 มิถุนายน ค.ศ. 1982 – 6 ตุลาคม ค.ศ. 2025) เป็นนักเบสบอลฝ่ายขว้างลูกมืออาชีพชาวญี่ปุ่น ผู้เล่นให้กับชิบะลอตเตมารีนส์ในสมาคมเบสบอลอาชีพแห่งญี่ปุ่นเมื่อ ค.ศ. 2008 ถึง 2015

อิโตะเสียชีวิตในวันที่ 6 ตุลาคม ค.ศ. 2025 ด้วยอายุ 43 ปี หลังจักรยานยนต์ที่เขาขี่ไปชนกับรถแท็กซี่ที่ฟูกูโอกะ เขาได้รับการประกาศว่าเสียชีวิตในโรงพยาบาลเมื่อสองชั่วโมงต่อมา

## อ้างอิง

## แหล่งข้อมูลอื่น

* NPB

หมวดหมู่:นักเบสบอลจากจังหวัดฟูกูโอกะ
หมวดหมู่:นักเบสบอลชาวญี่ปุ่น
หมวดหมู่:บุคคลที่เสียชีวิตจากอุบัติเหตุทางจักรยานยนต์
หมวดหมู่:บุคคลที่เสียชีวิตจากอุบัติเหตุทางถนนในประเทศญี่ปุ่น
กฎความไม่ขัดแย้งกัน

ในตรรกศาสตร์ **กฎความไม่ขัดแย้งกัน** () ระบุว่าสำหรับประพจน์ใด ๆ ประพจน์นั้นและนิเสธไม่สามารถเป็นจริงพร้อมกันได้ เช่น ประพจน์ที่ว่า *"บ้านเป็นสีขาว"* และนิเสธที่ว่า *"บ้านไม่เป็นสีขาว"* ย่อมเป็นเหตุการณ์ไม่เกิดร่วม ในทางรูปนัยจะแสดงออกมาเป็นสัจนิรันดร์ ¬(p ∧ ¬p) กฎนี้ไม่ควรสับสนกับกฎนิรมัชฌิมซึ่งระบุว่าอย่างน้อยหนึ่งในสองประพจน์ เช่น "บ้านเป็นสีขาว" และ "บ้านไม่เป็นสีขาว" จะต้องเป็นจริง

กฎนี้มีเหตุผลหนึ่งคือหลักการระเบิดซึ่งกล่าวว่าสิ่งใด ๆ ก็ตามสามารถตามมาได้จากความขัดแย้ง กฎนี้นำมาใช้ในการพิสูจน์แบบการลดทอนเป็นสิ่งที่ไร้สาระ

เพื่อแสดงข้อเท็จจริงที่ว่ากฎนี้ไม่ขึ้นกับกาล และเพื่อหลีกเลี่ยงความกำกวม บางครั้งจึงมีการแก้ไขกฎนี้ให้กล่าวว่า "ประพจน์ที่ขัดแย้งกันจะไม่สามารถเป็นจริงได้ทั้งสองประพจน์ 'ในเวลาเดียวกันและในความหมายเดียวกัน'"

ข้อความนี้เป็นหนึ่งในสิ่งที่เรียกว่า กฎความคิดสามข้อ (three laws of thought) ซึ่งรวมถึงส่วนเสริมคือกฎนิรมัชฌิมและกฎเอกลักษณ์ อย่างไรก็ตาม ไม่มีระบบตรรกศาสตร์ใดที่สร้างขึ้นจากกฎเหล่านี้เพียงอย่างเดียว และกฎเหล่านี้ก็ไม่ได้ให้กฎการอนุมาน เช่น การแจงผลตามเหตุ หรือกฎเดอมอร์แกน

กฎความไม่ขัดแย้งกันและกฎนิรมัชฌิมได้สร้างทวิวิภาค ในสิ่งที่เรียกว่าปริภูมิทางตรรกะ ซึ่งจุดต่าง ๆ ในปริภูมินั้นคือชุดของการรวมกันของประพจน์ที่มีความสอดคล้อง ชุดรวมกันแต่ละชุดจะมีสมาชิกเพียงหนึ่งเดียวจากประพจน์ที่ขัดแย้งกันในแต่ละคู่ ซึ่งทำให้ปริภูมินี้มีสองส่วนที่เป็นเหตุการณ์ไม่เกิดร่วม และครอบคลุมทั้งหมดร่วมกัน

หมวดหมู่:ตรรกศาสตร์แบบฉบับ
ผ้าก๊อซ

**ผ้าก๊อซ** () เป็นผ้าที่มีลักษณะบางเบา โปร่งใส และมีช่องโปร่งจากการทอแบบหลวม ๆ ในทางเทคนิคแล้ว คำว่า "ก๊อซ" หมายถึงโครงสร้างการทอผ้าแบบพิเศษ โดยใช้ด้ายพุ่งเป็นคู่ไขว้สลับไปมาทั้งด้านหน้าและด้านหลังของด้ายยืนแต่ละเส้น ซึ่งจะช่วยยึดด้ายพุ่งทั้งหมดให้อยู่กับที่อย่างมั่นคง จุดประสงค์หลักของการทอแบบนี้คือเพิ่มความคงตัวให้กับเนื้อผ้า ซึ่งสำคัญมากเมื่อใช้ด้ายเส้นเล็กที่ต้องทอให้มีช่องห่าง (แบบโปร่ง) อย่างไรก็ตาม โครงสร้างการทอแบบก๊อซนี้สามารถใช้ได้กับด้ายทุกขนาดน้ำหนัก และยังถูกนำไปใช้ในการทอผ้าพื้นบ้านบางชนิดที่ทำจากเส้นใยพืชหยาบซึ่งปั่นด้วยมืออีกด้วย

นอกจากนี้ ผ้าก๊อซก็สามารถทำจากผ้าไม่ทอได้เช่นกัน

## อ้างอิง

หมวดหมู่:การทำแผล
หมวดหมู่:ผ้าทอ
เสียงเรียกจากหัวใจ

**เสียงเรียกจากหัวใจ** () เป็นละครโทรทัศน์เกาหลีใต้ ปี ค.ศ. 2011 นำแสดงโดยช็อง อู-ซ็อง, ฮัน จี-มิน และคิม บ็อม ละครแนวโรแมนติก /แฟนตาซีเรื่องนี้เขียนโดย โน ฮี-คย็อง โดยชื่อเรื่องอ้างอิงจากเพลงของฝรั่งเศสในปี ค.ศ. 1951 ของเอดิต ปียัฟ ซึ่งเป็นคำเลียนเสียงเต้นของหัวใจ โดยเป็นหนึ่งในละครเปิดตัวของช่องเคเบิลเจทีบีซี ซึ่งเพิ่งเปิดตัว ละครออกอากาศทุกวันจันทร์และอังคาร เวลา 20:45 น. (เวลามาตรฐานเกาหลี) ตั้งแต่วันที่ 5 ธันวาคม ค.ศ. 2011 ถึง 7 กุมภาพันธ์ ค.ศ. 2012 รวมทั้งสิ้น 20 ตอน

## เรื่องย่อ
ยาง คัง-ชิล (ช็อง อู-ซ็อง) เป็นนักโทษที่ถูกจำคุกเป็นเวลา 16 ปีในคดีฆาตกรรมที่เขาไม่ได้ก่อ แม้จะถูกตัดสินว่าผิดและต้องติดคุกอย่างไม่เป็นธรรม ยาง คัง-ชิลก็ยังคงมีจิตใจที่บริสุทธิ์และอ่อนโยน ซึ่งได้รับการดูแลและปกป้องโดย กุก-ซู (คิม บ็อม) เพื่อนสนิทที่เปรียบเสมือนเทวดาผู้พิทักษ์ของเขา ก่อนที่จะได้รับการปล่อยตัว เขาประสบเหตุการณ์เฉียดตาย และรอดชีวิตมาได้อย่างปาฏิหาริย์ กุก-ซูอธิบายว่าคัง-ชิลจะต้องเผชิญกับเหตุการณ์ปาฏิหาริย์เฉียดตายถึงสามครั้ง และเขาจะรอดชีวิตได้ก็ต่อเมื่อเรียนรู้บทเรียนจากประสบการณ์เหล่านั้น

หลังจากได้รับการปล่อยตัว คัง-ชิลหันมาประกอบอาชีพช่างไม้ และได้ตกหลุมรัก จัง จี-นา (ฮัน จี-มิน) สัตวแพทย์สาวผู้มีฉายาว่า "ผู้หญิงเห็นแก่ตัว

## อ้างอิง

หมวดหมู่:ละครโทรทัศน์ภาษาเกาหลี
หมวดหมู่:ละครโทรทัศน์เกาหลีใต้ในปี พ.ศ. 2554
หมวดหมู่:ละครโทรทัศน์เกาหลีใต้ในคริสต์ทศวรรษ 2010
หมวดหมู่:ละครโทรทัศน์ช่องเจทีบีซี
หมวดหมู่:ละครโทรทัศน์แนวรักแฟนตาซีเกาหลีใต้
ตรุลโล

**ตรุลโล** () หรือรูปพหูพจน์ **ตรุลลี** () เป็นกระท่อมหินแห้งพิ้นถิ่นของแถบอาปูเลียในประเทศอิตาลีตอนใต้ ที่มีหลังคาทรงกรวย รูปแบบการก่อสร้างนี้จำเพาะต่อหุบเขาอีตเรียในแถบมูร์เกของอาปูเลีย โดยทั่วไปมักก่อสร้างเป็นที่พักชั่วคราวตามไร่นา เป็นโกดัง หรือเป็นที่อยู่อาศัยถาวรของเกษตรกร ในเมืองอัลเบอโรเบลโล แคว้นบารี มีพื้นที่ที่เต็มไปด้วยตรุลลี

ในหลักฐานทางประวัติศาสตร์ที่เป็นลายลักษณ์อักษรที่มีอยู่ในปัจจุบัน พบว่าพื้นที่ที่ปัจจุบันคืออัลเบอโรเบลโลในกลางศตวรรษที่สิบสี่ถึงปลายศตวรรษที่สิบหก ส่วนใหญ่เป็นพื้นที่ *เซลวา* (selva; "ป่า") มีบ้างประปรายที่เป็นพื้นที่หากินของสัตว์ ไม่ปรากฏหลักฐานการตั้งรกรากในพื้นที่นี้ก่อนศตวรรษที่สิบเจ็ด ใน *แปลนของเขตการปกครองมอตตาลา* โดยโดนาโต กัลเลอราโน (Donato Gallerano) ในปี 1704 แสดงให้เห็นกระจุกตรุลลีท่ามกลางป่าไม้ใหญ่ ในนิคมชื่อ *อาร์โบเรเบลโล* (Arbore bello; "ป่างาม")

## อ้างอิง

## แหล่งข้อมูลอื่น

*Entry for "The Trulli of Alberobello" on the UNESCO World Heritage Website
* The Trulli of Alberobello UNESCO Collection on Google Arts and Culture
* The ''trulli'' or ''casedde'' of Alberobello, province of Bari, Italy, through old postcards and photos, II - Photos of the first half of the 20th century
*The Trulli Of Puglia Multimedia Resources
*Il trullo
รีกิคอกู

**รีกิคอกู** () เป็นรัฐสภาแบบสภาเดียวของประเทศเอสโตเนีย นอกจากการอนุมัติกฎหมายแล้ว รัฐสภายังมีอำนาจแต่งตั้งเจ้าหน้าที่ระดับสูง ซึ่งรวมถึงนายกรัฐมนตรีและประธานศาลสูงสุด และเลือกตั้งประธานาธิบดี (โดยอาจเลือกเอง หรือหากจำเป็นจะร่วมกับตัวแทนของรัฐบาลท้องถิ่นในคณะผู้เลือกตั้งที่มีขอบเขตกว้างขึ้น) นอกเหนือจากภารกิจข้างต้น รีกิคอกูยังมีหน้าที่ให้สัตยาบันสนธิสัญญาต่างประเทศที่สำคัญซึ่งเกี่ยวข้องกับภาระผูกพันทางทหารและทรัพย์สิน และนำมาซึ่งการเปลี่ยนแปลงทางกฎหมาย รวมถึงอนุมัติงบประมาณที่รัฐบาลเสนอให้มีผลบังคับใช้เป็นกฎหมาย และมีหน้าที่ตรวจสอบอำนาจบริหารด้วย

## แหล่งข้อมูลอื่น
*
*กฎหมายการเลือกตั้งของรีกิคอกู 

หมวดหมู่:รัฐสภาแบ่งตามประเทศ
หมวดหมู่:สภานิติบัญญัติระบบสภาเดียว
บี. ซี. ฟอบส์

**เบอร์ตี ชาลส์ ฟอบส์** (, ; 14 พฤษภาคม ค.ศ. 1880&nbsp;– 6 พฤษภาคม ค.ศ. 1954) หรือเป็นที่รู้จักในชื่อ "***บี. ซี. ฟอบส์***" () เป็นนักข่าวสายการเงินและนักเขียนชาวสก็อต-อเมริกัน ผู้ก่อตั้งนิตยสาร*[[ฟอบส์]]*

## ชีวิตในวัยเด็กและการศึกษา
ฟอบส์เกิดที่เมืองนิวเดียร์ มณฑลแอเบอร์ดีนเชอร์ ประเทศสกอตแลนด์ เป็นบุตรของแอกเนส (มัวร์) และโรเบิร์ต ฟอบส์ เจ้าของร้านและช่างตัดเสื้อที่ไวท์ฮิลล์ โดยมีพี่น้องรวมจำนวนทั้งหมดสิบคน ฟอบส์เข้าเรียนที่มหาวิทยาลัยดันดี ซึ่งในขณะนั้นเป็นส่วนหนึ่งของมหาวิทยาลัยเซนต์แอนดรูส์

## อาชีพ
ในปี ค.ศ. 1897 ฟอบส์ทำงานเป็นนักข่าวและนักเขียนบทบรรณาธิการให้กับหนังสือพิมพ์ท้องถิ่น ในปี ค.ศ. 1901 เขาย้ายไปอยู่ที่โจฮันเนสเบิร์ก ประเทศแอฟริกาใต้ และทำงานกับหนังสือพิมพ์ *แรนด์เดลีเมล์* ภายใต้การดูแลของเอ็ดการ์ วอลเลซ บรรณาธิการคนแรก

ในปี ค.ศ. 1904 เขาย้ายถิ่นฐานไปยังนครนิวยอร์ก ซึ่งเขาทำงานเป็นนักเขียนและบรรณาธิการสายการเงินที่*เจอร์นัลออฟคอมเมิร์ซ* ก่อนจะเข้าร่วมเครือหนังสือพิมพ์เฮิร์สต์ ในฐานะคอลัมนิสต์ ในปี ค.ศ. 1911 หลังจากนั้นสองปี เขาก็ได้เป็นบรรณาธิการธุรกิจและการเงินที่''นิวยอร์กอเมริกัน'' ของเฮิร์สต์ ซึ่งเขาทำงานอยู่ที่นั่นจนถึงปี 1916

ฟอบส์ก่อตั้งนิตยสาร *[[ฟอบส์]]* ในปี 1917 และดำรงตำแหน่งบรรณาธิการบริหารของนิตยสาร จนกระทั่งเสียชีวิตที่นครนิวยอร์กในปี 1954 ในช่วงบั้นปลายชีวิต เขาได้รับความช่วยเหลือจากบุตรชายคนโตสองคนของเขา คือ บรูซ ชาลส์ ฟอบส์ และ มัลคอล์ม สตีเฟนสัน ฟอบส์ 

ฟอบส์เป็นผู้ก่อตั้งอินเวสเตอร์สลีกในปี 1942

## เสียชีวิต
ฟอบส์เสียชีวิตเมื่อวันที่ 6 พฤษภาคม 1954 ในปี 1988 ร่างของเขาถูกส่งกลับไปยังบ้านเกิดของเขาที่ประเทศสกอตแลนด์ และถูกฝังไว้ที่สุสานนิวเดียร์ ภายในเนินคัลช์ ในเมืองนิวเดียร์ มณฑลอเบอร์ดีนเชอร์ ในขณะที่อาศัยอยู่ต่างประเทศ เขาเดินทางกลับมาที่เมืองบะชานทุก ๆ สองปี โดยเข้าพักที่โรงแรมครูเดนเบย์ "เพื่อต้อนรับผู้คนในไวท์ฮิลล์ไปปิกนิก" ประเพณีนี้ได้รับการฟื้นฟูโดยมัลคอล์ม บุตรลูกชายของฟอบส์ ในปี 1987

## ผลงานตีพิมพ์
ฟอบส์เป็นผู้เขียนหนังสือ 9 เล่ม:

* *[[:c:File:Finance, business and the business of life, written by B.C. Forbes, business and financial editor of the New York American (IA cu31924032518452).pdf|Finance, Business and the Business of Life]]* (1915)
* *[[:c:File:Men who are making America (IA menwhoaremakinga00forbiala).pdf|Men Who Are Making America]]* (1917)
* *[[:c:File:Keys to success, personal efficiency (IA keystosuccessper00forb).pdf|Keys to Success or Personal Efficiency]]* (1918)
* *Forbes Epigrams* (1922)
* *Men Who are Making the West* (1923)
* *Automotive Giants of America* (1925)
* *How to Get the Most Out of Business* (1927)
* *101 Unusual Experiences* (1952)
* *America's Twelve Master Salesmen* (1952)

## อ้างอิง

## บรรณานุกรม
* 

## แหล่งข้อมูลอื่น

* 
* (Bertie%20Charles) %2C%201880-1954 Online Books by B.&nbsp;C. Forbes at The Online Books Page
* Bertie Charles Forbes papers at Syracuse University Special Collections Research Center

หมวดหมู่:บุคคลที่เกิดในปี พ.ศ. 2423
หมวดหมู่:บุคคลที่เสียชีวิตในปี พ.ศ. 2497
หมวดหมู่:ศิษย์เก่าจากมหาวิทยาลัยเซนต์แอนดรูส์
หมวดหมู่:คอลัมนิสต์ชาวอเมริกัน
หมวดหมู่:ผู้ก่อตั้งนิตยสารฟอร์บส
เออีดับเบิลยู ยูนิฟายด์ แชมเปียนชิป

**เออีดับเบิลยู ยูนิฟายด์ แชมเปียนชิป** (AEW Unified Championship) ถูกประกาศเปิดตัวเมื่อ 11 มิถุนายน 2025 ในรายการ Dynamite: Summer Blockbuster โดยเป็นการรวมเอาแชมป์ AEW Continental Championship กับ AEW International Championship เข้าด้วยกัน เพื่อสร้างแชมป์รายการใหม่ที่เรียกว่า “Unified” แต่ทั้งสองสายแชมป์เดิมจะยังคงมีประวัติของตัวเองอยู่ควบคู่ไปด้วย

การแข่งขันชิงแชมป์แบบ “Winner Takes All” ถูกตั้งขึ้นให้ผู้ชนะรับทั้งสองเข็มขัดมาต่อกันเป็นรายการ Unified Championship

สไตล์การชกของการป้องกันแชมป์ Unified จะใช้ กฎเดียวกับ Continental Rules — กล่าวคือ ห้ามมีผู้มารุม, ไม่มีการแทรกแซงจากภายนอก (no interference), และมี เวลาแข่งจำกัด 20 นาที

Tony Khan (ประธาน AEW) ยืนยันว่า Continental และ International แชมเปียนชิพจะ ไม่ถูกเกษียบ (ไม่ถูกเลิก) แต่จะยังคงประวัติของตนเองต่อไปควบคู่กับประวัติของ Unified Championship ใหม่

Okada เป็นแชมป์คนแรกของ AEW Unified Championship

## การครอง

## หมายเหตุ

## อ้างอิง

## แหล่งข้อมูลอื่น
* Official AEW Unified Championship History

หมวดหมู่:เข็มขัดของออลอีลิตเรสต์ลิง
เออีดับเบิลยู คอนติเนนทัล คลาสสิก

**เออีดับเบิลยู คอนติเนนทัล คลาสสิก** (AEW Continental Classic)
เป็นทัวร์นาเมนต์ปล้ำแบบรอบพบกันหมด (round-robin tournament) ของค่าย All Elite Wrestling (AEW) จัดขึ้นครั้งแรกในปี 2023 โดย Tony Khan เป็นผู้ประกาศเปิดตัวในตอน AEW Dynamite วันที่ 11 พฤศจิกายน 2023 เพื่อหาผู้ชนะคนแรกของ “AEW Continental Crown” ซึ่งรวม 3 เส้นเข้าด้วยกัน ได้แก่
ROH World Championship
NJPW Strong Openweight Championship
AEW Continental Championship (เส้นใหม่)
ผู้ที่ครองครบทั้งสามจะได้เป็น “Triple Crown Champion” ของ AEW ซึ่งผู้ชนะคนแรกคือ Eddie Kingston

## รูปแบบการแข่งขัน
ใช้ระบบ ลีก 2 กลุ่ม ได้แก่ Gold League และ Blue League
แต่ละกลุ่มมีนักมวยปล้ำ 6 คน
แข่งแบบ round robin (ทุกคนเจอกันหมดในกลุ่ม)
ชนะได้ 3 คะแนน, เสมอได้ 1, แพ้ได้ 0
ผู้มีคะแนนสูงสุดในแต่ละกลุ่มเข้าสู่รอบชิง

## ผลการแข่งขัน

## สถานะปัจจุบัน
หลังปี 2023 AEW ยืนยันว่า Continental Classic จะจัดเป็นประจำทุกปี
เพื่อหาผู้ท้าชิงหรือผู้ครอง “Continental Crown” คนใหม่
ในปี 2024–2025 ทัวร์นาเมนต์นี้ยังคงถือเป็นหนึ่งในรายการสำคัญของ AEW คล้ายกับ G1 Climax ของ NJPW
โดยมุ่งเน้น “การปล้ำล้วน ๆ ไม่มีการแทรกแซง” — ผู้จัดประกาศว่า “no interference, no managers, no outside involvement”

## หมายเหตุ

## อ้างอิง

หมวดหมู่:ทัวร์นาเมนท์ของมวยปล้ำอาชีพ
ซัวหยง (ไช่ หยาง)

**ซัวหยง** (เสียชีวิต ค.ศ. 201) มีชื่อในภาษาจีนกลางว่า **ไช่ หยาง** () เป็นขุนพลใต้บังคับบัญชาของขุนศึกโจโฉ (曹操 *เฉา เชา*) ในช่วงปลายยุคราชวงศ์ฮั่นตะวันออก 

ในนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14 ชื่อของซัวหยงเขียนด้วยอักษรว่า **蔡陽** ซึ่งออกเสียงในภาษาจีนกลางว่า **ไช่ หยาง** เช่นกัน

## ประวัติ
เมื่อ ค.ศ. 201 อ้วนเสี้ยว (袁紹 *ยฺเหวียน เช่า*) สั่งให้เล่าปี่ (劉備 *หลิว เป้ย์*) นำกำลังพลไปหนุนช่วยก๋งเต๋า (龔都 *กง ตู*) ผู้นำกบฏที่เมืองยีหลำ (汝南郡 *หรู่หนานจฺวิ้น*; มีพื้นที่ครอบคลุมมณฑลเหอหนานและมณฑลอานฮุยในปัจจุบัน) เล่าปี่และก๋งเต๋าร่วมกันคุมกำลังพลหลายพันนาย โจโฉ (曹操 *เฉา เชา*) สั่งให้ซัวหยงยกทัพไปรบกับเล่าปี่เมืองยีหลำ ซัวหยงถูกสังหารในที่รบ โจโฉจึงยกทัพไปปราบเล่าปี่ด้วยตนเอง เล่าปี่ทราบข่าวโจโฉยกมาจึงหนีไปพึ่งเล่าเปียว (劉表 *หลิว เปี่ยว*) ส่วนกำลังพลของก๋งเต๋าก็ถูกตีแตกพ่ายไป

## ในนวนิยาย''สามก๊ก''
ในนวนิยายอิงประวัติศาสตร์เรื่อง *[[สามก๊ก]]* (三國演義 *ซานกั๋วเหยี่ยนอี้*) ที่ประพันธ์ในคริสต์ศตวรรษที่ 14 ชื่อของซัวหยงเขียนด้วยอักษรว่า 蔡陽 ซึ่งออกเสียงในภาษาจีนกลางว่า "ไช่ หยาง" เช่นเดียวกับชื่อใน *[[สามก๊กจี่]]* (三國志 *ซานกั๋วจื้อ*) ที่ชื่อเขียนว่า 蔡揚 แต่ออกเสียงว่า "ไช่ หยาง" เช่นกัน

ในนวนิยาย ซัวหยงเป็นขุนพลใต้บังคับบัญชาของโจโฉในช่วงที่กวนอู (關羽 *กวาน ยฺหวี่*) มาอาศัยอยู่ด้วยโจโฉ เหล่าขุนพลของโจโฉต่างเคารพนับถือกวนอู มีเพียงซัวหยงที่ไม่ชอบกวนอู เมื่อกวนอูรู้ที่อยู่ของเล่าปี่ (劉備 *หลิว เป้ย์*) จึงจากโจโฉไป ซัวหยงขออาสาโจโฉไปไล่ตามจับกวนอู แต่โจโฉไม่อนุญาต

ต่อมา กวนอูสังหารจินกี๋ (秦琪 *ฉิน ฉี*) ผู้เป็นหลานชาย (บุตรชายของพี่สาวหรือน้องสาว) ของซัวหยง ซัวหยงทราบเรื่องก็โกรธจัดต้องการจะไปสังหารกวนอู แต่โจโฉยังคงไม่อนุญาต แล้วสั่งซัวหยงให้ยกทัพไปรบกับเล่าเพ็ก (劉辟 *หลิว พี่*) ที่เมืองยีหลำ ระหว่างที่ซัวหยงนำทัพผ่านมาทางอำเภอเก๋าเซีย (古城 *กู่เฉิง*) ได้เห็นกวนอูที่กำลังเดินทางมาถึงเก๋าเซีย ซัวหยงจึงต้องการนำทัพไปสังหารกวนอู เวลานั้นกวนอูกำลังถูกเตียวหุย (張飛 *จาง เฟย์*) ที่เวลานั้นตั้งมั่นอยู่ที่เก๋าเซียเข้าใจผิดว่ากวนอูเป็นใจเข้าด้วยโจโฉและนำทัพมายึดเก๋าเซีย กวนอูจึงขอไปสังหารซัวหยงที่เป็นผู้นำทัพมาเพื่อแสดงความจริงใจ เตียวหุยบอกกวนอูให้สังหารขุนพลข้าศึกให้ได้ภายในช่วงเวลาตีกลอง 3 ยก (1 ยกมี 330 ครั้ง) กวนอูสามารถตัดศีรษะซัวหยงได้ตั้งแต่ช่วงเวลาตีกลองยกแรก

## ดูเพิ่ม
* รายชื่อบุคคลในยุคสามก๊ก

## หมายเหตุ

## อ้างอิง

## บรรณานุกรม
* ตันซิ่ว (คริสต์ศตวรรษที่ 3). *[[สามก๊กจี่]]* (*ซานกั๋วจื้อ*).
* ล่อกวนตง (คริสต์ศตวรรษที่ 14). *[[สามก๊ก]]* (*ซานกั๋วเหยี่ยนอี้*).

หมวดหมู่:ขุนพลของโจโฉ
หมวดหมู่:บุคคลในยุคราชวงศ์ฮั่นที่ถูกสังหารในยุทธการ
ซัวหยง

**ซัวหยง** เป็นบุคคลชาวจีนในช่วงปลายยุคราชวงศ์ฮั่นตะวันออก อาจหมายถึง:

* ซัวหยง (ไช่ ยง) (蔡邕; ค.ศ. 132/133-192) ชื่อรอง ปั๋วเจีย (伯喈) นักดาราศาสตร์ นักเขียนอักษรวิจิตร นักประวัติศาสตร์ นักคณิตศาสตร์ นักดนตรี ขุนนาง และนักเขียน
* ซัวหยง (ไช่ หยาง) (蔡揚 เสียชีวิต ค.ศ. 201)  ขุนพลของขุนศึกโจโฉ
การไม่มีศาสนาในประเทศสวีเดน

**การไม่มีศาสนา**พบได้ทั่วไปในประเทศสวีเดน และสวีเดนเป็นประเทศหนึ่งจากหลายประเทศที่ประชากรไม่ถือศาสนามากที่สุดในโลก พลเมืองสวีเดนส่วนใหญ่เป็นสมาชิกคริสตจักรแห่งสวีเดน แต่มีสมาชิกที่ปฏิบัติศาสนกิจน้อยมาก สวีเดนเป็นรัฐฆราวาสอย่างถูกกฎหมายมาตั้งแต่ ค.ศ. 2000 เมื่อคริสตจักรแห่งสวีเดนถูกแยกออกจากรัฐ

## ประวัติ
Viktor Lennstrand ได้รับการยกย่องให้เป็นหนึ่งในผู้ก่อตั้งมุมมองความคิดอย่างอิสระในสวีเดน หลังถูกจำคุกหลายครั้งในช่วงคริสต์ทศวรรษ 1880 ถึงคริสต์ทศวรรษ 1890 ฐานหมิ่นศาสนา ในช่วงคริสต์ทศวรรษ 1960 เกิดการถกเถียงกันเกี่ยวกับบทบาทของศาสนาในสังคมสวีเดน Herbert Tingsten, Ingemar Hedenius และ Gunnar Heckscher เป็นบุคคลสำคัญที่ให้เสียงทางไม่ถือศาสนาในขณะนั้น มนุษยนิยมสวีเดนก่อตั้งขึ้นใน ค.ศ. 1979 และปัจจุบันเป็นองค์กรมนุษยนิยมใหญ่ที่สุดในสวีเดน

รัฐบาลสวีเดนได้ผ่านการปฏิรูปทางฆราวาสหลายครั้งในช่วงหลายปีที่ผ่านมา นั่นคือ: อนุญาตให้มีการเลือกไม่เป็นสมาชิกคริสตจักรสวีเดนซึ่งเป็นข้อบังคับก่อนหน้านี้ใน ค.ศ. 1951; การเป็นสมาชิกโดยอัตโนมัติโดยกำเนิดโดยมีผู้ปกครองอย่างน้อยหนึ่งคนเป็นสมาชิกในคริสตจักรแห่งสวีเดน ซึ่งเป็นแนวทางการลงทะเบียนขององค์กรตั้งแต่ช่วงคริสต์ทศวรรษ 1850 สิ้นสุดลงใน ค.ศ. 1996 และคริสตจักรแห่งสวีเดนถูกแยกจากรัฐอย่างเป็นทางการในวันที่ 1 มกราคม ค.ศ. 2000 ทำให้สวีเดนกลายเป็น "ประเทศนอร์ดิกแห่งเดียวที่ไม่มีคริสตจักรประจำชาติ" ในขณะนั้น

## ประชากรศาสตร์
สวีเดนเป็นหนึ่งในประเทศที่โลกิยานุวัติที่สุดในโลก โดยมีประชากรที่ไม่ถือศาสนาอยู่ในสัดส่วนสูง ฟิล ซัคเกอร์แมน รองศาสตราจารย์ด้านสังคมวิทยาที่วิทยาลัยพิตเซอร์ เขียนว่า แหล่งข้อมูลทางวิชาการหลายแห่งในช่วงไม่กี่ปีที่ผ่านมาได้จัดอันดับอัตราการเป็นอเทวนิยมในสวีเดนไว้ระหว่าง 46% ถึง 85% โดยมีแหล่งข้อมูลหนึ่งรายงานว่ามีเพียงร้อยละ 17 ของผู้ตอบแบบสอบถามที่ระบุตนเองว่าเป็น "ผู้ไม่เชื่อในพระเจ้า" ผลสำรวจของแกลลัพพบว่าใน ค.ศ. 2016 ชาวสวีเดนร้อยละ 18 รายงานตนเองว่าเป็นอเทวนิยม และร้อนละ 55 เป็นผู้ที่ไม่ถือศาสนา

เว็บไซต์ทางการของสวีเดนระบุว่ามีชาวสวีเดนเพียง 3 ใน 10 ที่ระบุว่าพวกเขามีความเชื่อมั่นในคริสตจักร ข้อมูลบนเว็บไซต์ระบุว่ามีชาวสวีเดนเพียงหนึ่งในสิบเท่านั้นที่คิดว่าศาสนามีความสำคัญในชีวิตประจำวันหรือมีความเชื่อมั่นในผู้นำทางศาสนา คริสตจักรแห่งสวีเดนระบุว่า จำนวนเด็กต่ำกว่า 5 ใน 10 รับบัพติศมาในโบสถ์ งานแต่งงานประมาณ 1 ใน 3 จัดขึ้นในโบสถ์ และชาวสวีเดนประมาณ 3 ใน 4 ฝังศพตามหลักคริสเตียน

ในบรรดาประชากรร้อยละ 70 ที่เป็นสมาชิกคริสตจักรแห่งสวีเดน ประมาณร้อยละ 6 "เป็นผู้ที่เข้าโบสถ์อย่างสม่ำเสมอและเข้าร่วมพิธีกรรมอย่างน้อยเดือนละครั้ง" ชาวสวีเดนจำนวนมากเข้าโบสถ์ด้วยเหตุผลทางประเพณีหรือวัฒนธรรม แต่ไม่ได้นับถือศาสนาคริสต์ จากการสำรวจสมาชิกใน ค.ศ. 2010 พบว่าสมาชิกคริสตจักรแห่งสวีเดนร้อยละ 15 ระบุว่าตนเองเป็นอเทวนิยม ขณะที่หนึ่งในสี่ระบุว่าตนเองเป็นอไญยนิยม ยิ่งสมาชิกอายุน้อยเท่าใด ก็ยิ่งมีแนวโน้มที่จะเป็นกลุ่มอเทวนิยมหรืออไญยนิยมมากขึ้นเท่านั้น นอกจากนี้ การสำรวจเดียวกันนี้ยังพบว่าสมาชิกคริสตจักรร้อยละ 90 มีความสัมพันธ์กับคริสตจักรสวีเดนในระดับอ่อน และมีเพียงร้อยละ 15 เท่านั้นที่เชื่อในพระเยซู

## ดูเพิ่ม
* ประชากรศาสตร์สวีเดน
* ศาสนาในประเทศสวีเดน

## อ้างอิง
หอแต๋วแตก แหกหลีหู

**หอแต๋วแตก แหกหลีหู** () เป็นภาพยนตร์ไทยแนวตลก ภาพยนตร์ภาคที่ 11 ในภาพยนตร์ชุดหอแต๋วแตก กำกับโดย พชร์ อานนท์ ผลิตโดย เอ็ม สตูดิโอ นำแสดงโดย เจริญพร อ่อนละม้าย, จาตุรงค์ พลบูรณ์, วีรดิษฐ์ ศรีมาลัย, กฤษฏิ์กุล ชุมแก้ว, พันกร บุณยะจินดา, เดี่ยว จารุกิตติ์, ธีระวัฒน์ บุตรตะยา, อนิวัต ประทุมถิ่น, ชาติศักดิ์ มหาทา, เพชร กมุทมาศ, ฉัตรชัย เพียงอภิชาติ, อภิเชษฐ์ เอติรัตนะ และน้องหลิน ท่าขอนยางเดิมมีกำหนดฉายวันแรกในวันที่ 12 สิงหาคม พ.ศ. 2568 ก่อนจะเลื่อนวันฉายขยับมาเป็นวันที่ 25 ธันวาคม พ.ศ. 2568

## เนื้อเรื่อง
เหตุการณ์การสิ้นพระชนม์อย่างเป็นปริศนาของฮองเฮาได้ก่อให้เกิดความสับสนภายในวัง จึงทำให้ขุนนางระดับสูงพยายามปกปิดข้อมูลและดำเนินการสืบหาสาเหตุที่แท้จริงของเหตุการณ์ที่เกิดขึ้น เพื่อค้นหาว่าใครอยู่เบื้องหลัง ขุนนางจึงตัดสินใจเชิญสตรีผู้มีรูปลักษณ์ใกล้เคียงกับฮองเฮาให้มาปฏิบัติหน้าที่สวมรอยชั่วคราวเพื่อป้องกันความปั่นป่วนภายในวัง ในระหว่างปฏิบัติหน้าที่ ได้พบเบาะแสเกี่ยวกับความขัดแย้งฝ่ายใน ทั้งความอิจฉาริษยา การแย่งชิง และการทุจริตที่เกิดขึ้นท่ามกลางเหล่าสนมจำนวนมาก ส่งผลให้บทบาทและอิทธิพลการบริหารภายในวังลดลง

## นักแสดง

## การประชาสัมพันธ์
ในเดือนธันวาคม พ.ศ. 2567 มีการเผยแพร่โปสเตอร์ของภาพยนตร์ภาคใหม่ในภาพยนตร์ชุดหอแต๋วแตกที่อยู่ระหว่างการสร้าง โดยมีชื่อว่า หอแต๋วแตก แหกหัวกับไส้

ในเดือนมกราคม พ.ศ. 2568 พชร์ อานนท์ ประกาศผ่านสื่อสังคมถึงภาพยนตร์เรื่องใหม่ภายใต้ชื่อ หอแต๋วแตก แหกหลีหู ซึ่งเป็นการประกาศชื่อเรื่องอย่างเป็นทางการ ต่อมาในเดือนตุลาคมปีเดียวกันได้ประกาศรายชื่อนักแสดงที่เข้าร่วมการแสดงในภาพยนตร์เรื่องนี้ ในวันที่ 24 ธันวาคม พ.ศ. 2568 มีการจัดกิจกรรมกาล่าพรีเมียร์ วันแหก หลีหู ณ โรงภาพยนตร์พารากอน ซีนีเพล็กซ์ สยามพารากอน  แขวงปทุมวัน เขตปทุมวัน กรุงเทพมหานคร โดยให้ผู้เข้าร่วมกิจกรรมแต่งกายในธีมชุดจีนเข้าร่วมเดินพรมแดงกับนักแสดงภาพยนตร์

## เพลงประกอบ

## อ้างอิง

## แหล่งข้อมูลอื่น
Takydromus albomaculosus

***Takydromus albomaculosus*** เป็นสายพันธุ์ของกิ้งก่าในวงศ์ Lacertidae ถือเป็นสัตว์พื้นถิ่นในประเทศจีน

## อ้างอิง

หมวดหมู่:สกุลสางห่า
หมวดหมู่:สัตว์เฉพาะถิ่นในประเทศจีน
หมวดหมู่:สัตว์เลื้อยคลานในประเทศจีน
มุฮัมมัด ฮะมีดี

**มุฮัมมัด ฮะมีดี** (; 7 สิงหาคม ค.ศ. 1941 – 6 ตุลาคม ค.ศ. 2025) เป็นจิตรกรชาวโมร็อกโก

ฮะมิดีเป็นสมาชิกผู้ก่อตั้งสมาคม Marocaine des Arts Plastiques และจัดนิทรรศการมากมายทั้งในโมร็อกโกและต่างประเทศ เขาเสียชีวิตเมื่อวันที่ 6 ตุลาคม ค.ศ. 2025 ขณะมีอายุได้ 84 ปี

## อ้างอิง

หมวดหมู่:บุคคลจากกาซาบล็องกา
ซิงก์: พาราเรลไลน์ (ซิงเกิลอัลบั้ม)

***ซิงก์: พาราเรลไลน์*** () เป็นซิงเกิลอัลบั้มจากวงเอสปา โดยทางเอสเอ็มเอนเตอร์เทนเมนต์ได้วางจำหน่ายซิงเกิลอัลบั้มนี้เมื่อวันที่ 9 ตุลาคม ค.ศ. 2024 ประกอบด้วย 4 เพลงที่เคยแสดงมาแล้วในทัวร์ซิงก์: พาราเรลไลน์

## เบื้องหลัง
เมื่อวันที่ 19 กุมภาพันธ์ ค.ศ. 2024 เอสปาได้ประกาศอย่างเป็นทางการเกี่ยวกับซิงก์: พาราเรลไลน์ เวิลด์ทัวร์ครั้งที่ 2 ของพวกเธอ ผ่านทางเอ็กซ์และวีเวิร์ส โดยมีกำหนดจัดขึ้นที่กรุงโซลเป็นแห่งแรกในวันที่ 29 และ 30 มิถุนายน ค.ศ. 2024

ระหว่างการแสดงรอบแรกที่กรุงโซล สมาชิกแต่ละคนได้เปิดตัวเพลงเดี่ยวของตัวเอง พร้อมเพลงใหม่ที่ยังไม่เคยเผยแพร่ที่ไหนมาก่อน โดยสมาชิกแต่ละคนได้มีส่วนร่วมในการเขียนเพลงเดี่ยวของตัวเอง ต่อมา การแสดงดังกล่าวก็กลายเป็นกระแสที่กระจายไปทั่วโซเชียลมีเดีย เมื่อวันที่ 7 ตุลาคม ค.ศ. 2024 เอสเอ็มเอนเตอร์เทนเมนต์ได้ประกาศว่า เอสปาจะปล่อยเพลงเดี่ยวที่พวกเธอแสดงระหว่างเวิลด์ทัวร์ผ่านทางแพลตฟอร์มดิจิทัล

## รายการเพลง

## ชาร์ต

## หมายเหตุ

## อ้างอิง
เดเฟาเฟา-โพคาล แดร์ เฟราเอิน

**เดเฟาเฟา-โพคาล แดร์ เฟราเอิน** (, DVV Pokal der Frauen; ) เป็นการแข่งขันวอลเลย์บอลถ้วยของประเทศเยอรมนี จัดโดยสมาคมวอลเลย์บอลเยอรมนี () การแข่งขันนัดชิงชนะเลิศจัดขึ้นที่ ซัพอารีนา ในมันไฮม์ ตั้งแต่ปี ค.ศ. 2016 ทีมที่ครองแชมป์ปัจจุบันคือ อลิอันซ์ เอ็มเทเฟา ชตุทการ์ท

## ประวัติ
เดเฟาเฟา-โพคาล เริ่มจัดขึ้นตั้งแต่ปี ค.ศ. 1973 โดยมีรายการคู่ขนานในเยอรมนีตะวันออกคือ เอ็ฟเดเกเบ-โพคาล () ภายใต้การกำกับของสมาคมกีฬาวอลเลย์บอลแห่งสาธารณรัฐประชาธิปไตยเยอรมัน () ซึ่งจัดขึ้นระหว่างปี ค.ศ. 1953 ถึง 1991

ระหว่างปี ค.ศ. 2006 ถึง 2015 นัดชิงชนะเลิศจัดที่สนามกีฬาแกร์รีเวเบอร์ เมืองฮัลเลอ ในเดือนเมษายน ค.ศ. 2015 สมาคมวอลเลย์บอลเยอรมนี (DVV) ได้ประกาศว่าจะมีสถานที่จัดการแข่งขันใหม่ ตั้งแต่วันที่ 28 กุมภาพันธ์ ค.ศ. 2016 นัดชิงชนะเลิศจัดขึ้นที่ซัพอารีนา เมืองมันไฮม์ ต่อมาในเดือนมีนาคม ค.ศ. 2018 สมาคมวอลเลย์บอลเยอรมนี วอลเลย์บอลบุนเดิสลีกา และผู้ดำเนินการสนามซัพอารีนา ได้ตกลงขยายสัญญาซึ่งเดิมมีอายุ 2 ปีออกไปอีก 2 ปี จนถึงปี ค.ศ. 2020 และในเดือนกุมภาพันธ์ ค.ศ. 2020 สัญญาดังกล่าวก็ได้รับการขยายต่อไปอย่างน้อยจนถึงปี ค.ศ. 2025

ตั้งแต่ปี ค.ศ. 2026 เป็นต้นไป ตามความต้องการของสโมสรต่าง ๆ นัดชิงชนะเลิศจะจัดขึ้นในวันเสาร์แทนที่จะเป็นวันอาทิตย์เหมือนที่ผ่านมา โดยในปี ค.ศ. 2026 จะจัดขึ้นวันเสาร์ที่ 28 กุมภาพันธ์ ค.ศ. 2026 ซึ่งมีเป้าหมายเพื่อเพิ่มจำนวนผู้เข้าชม สถานที่จัดการแข่งขันยังคงเป็นซัพอารีนา เมืองมันไฮม์ อย่างไรก็ตาม ผู้จัดการแข่งขันคือ เฟาเบเอ็ล () กำลังพิจารณาที่จะย้ายสถานที่จัดการแข่งขันหลังจากนั้น เช่น ไปยังเมืองลือเนอบวร์คหรือดึสเซิลดอร์ฟ

## ทำเนียบแชมป์

## ดูเพิ่ม
* เดเฟาเฟา-โพคาล
* เฟาเบเอ็ล-ซูเพอร์คัพ
* เฟาเบเอ็ล-ซูเพอร์คัพ เฟราเอิน

## อ้างอิง

## แหล่งข้อมูลอื่น
*DVV-Pokal.de 

หมวดหมู่:วอลเลย์บอลในประเทศเยอรมนี
หมวดหมู่:วอลเลย์บอลถ้วยแห่งชาติ
เทือกเขาแคนดีเคน

thumb|เทือกเขาแคนดีเคน ใกล้เมืองอัลทิอาค
**เทือกเขาแคนดีเคน** () คือเทือกเขาหินดินดานในเขตฆือซือ และซิยาซาน ของประเทศอาเซอร์ไบจาน ซึ่งเป็นส่วนหนึ่งของเทือกเขาคอเคซัสใหญ่ เดิมทีเทือกเขาแคนดีเคนถูกตั้งชื่อเช่นนี้โดยมาร์ค เอลเลียต นักเขียนท่องเที่ยวในหนังสือคู่มือของเขาชื่อ Azerbaijan and Excursions to Georgia  สีของภูเขาเกิดจากน้ำใต้ดิน ที่เปลี่ยนแปลงสถานะออกซิเดชัน ของสารประกอบเหล็กในดิน

เทือกเขาแคนดีเคนมีเบเลมไนต์ และฟอสซิลจำนวนมากจากยุคครีเทเชียส ซึ่งส่วนใหญ่สามารถมองเห็นได้บนพื้นผิว เทือกเขาเหล่านี้ถือเป็นจุดสังเกตทางธรรมชาติที่โดดเด่นด้วยองค์ประกอบทางหินวิทยาที่โดดเด่นและสีสันที่เด่นชัด ส่วนประกอบหลักประกอบด้วยหินดินดานและหินตะกอนอื่นๆ ซึ่งแสดงชั้นหินที่มีอายุย้อนไปถึงยุคครีเทเชียส โครงสร้างแถบสีแดงและขาวของหินเหล่านี้เกี่ยวข้องกับกระบวนการออกซิเดชันและไดอะเจเนซิสของแร่เหล็กในประวัติศาสตร์ทางธรณีวิทยาของเทือกเขาคอเคซัสใหญ่

## ดูเพิ่ม
*ภูมิศาสตร์อาเซอร์ไบจาน

## อ้างอิง

หมวดหมู่:ภูเขาหินดินดาน
ฮันท์เคเซอ

**ฮันท์เคเซอ** (; ;  "เนยแข็งมือ") เป็นเนยแข็งเปรี้ยวสัญชาติเยอรมัน คล้ายกับฮาร์เซอร์ ถือเป็นอาหารเฉพาะถิ่นของฟรังค์ฟวร์ทอัมไมน์, ออฟเฟินบาคอัมไมน์, ดาร์มชตัท, ลาเงิน และเฮสเซอตอนใต้ ชื่อที่แปลง่าเนยแข็งมือมาจากกรรมวิธีการผลิตแบบดั้งเดิมซึ่งประกอบด้วยการปั้นขึ้นรูปเนยแข็งด้วยมือ

*ฮันท์เคเซอ* มีลักษณะเป็นเนยแข็งสีเหลืองขนาดเล็ก โปร่งแสง มีกลิ่นฉุนแรงและรสเปรี้ยว

ตามธรรมเนียมนิยมรับประทาน *ฮันท์เคเซอ* โดยโปะหน้าด้วยหอมใหญ่สับหรือฝานบาง ลักษณะแบบนี้เรียกว่า "*ฮันท์เคเซอ มิท มูซีค*" (Handkäse mit Musik; ฮันท์เคเซอกับดนตรี) นอกจากนี้ยังนิยมกินโดยโรยเม็ดกระวานด้วย

## อ้างอิง
การชักตัวอย่าง

thumb|300x300px|ตัวอย่างสัญญาณที่ชักตัวอย่าง สัญญาณต่อเนื่องเดิมแสดงเป็นเส้นสีเขียว ส่วนสัญญาณแบบไม่ต่อเนื่องที่ได้จากการชักอย่างแสดงเป็นเส้นแนวตั้งสีน้ำเงิน
**การชักตัวอย่าง** (sampling) คือ การรวบรวมตัวอย่างสัญญาณไม่ต่อเนื่องจากการวัดสัญญาณที่เป็นค่าต่อเนื่องโดยเว้นช่วงด้วยระยะเวลาคงที่ค่าหนึ่ง นี่เป็นกระบวนการที่จำเป็นในการทำสัญญาณแอนะล็อกให้เป็นสัญญาณดิจิทัล ทำได้โดยวิธีการ เช่น การกล้ำรหัสพัลส์

ถ้าให้ชักตัวอย่างจากสัญญาณต่อเนื่องที่มีคาบ T แล้ว ค่านี้เรียกว่า **ช่วงการเลือกตัวอย่าง** (sampling interval) หรือ **คาบการชักตัวอย่าง** (sampling period) และค่าส่วนกลับ 1/T จะเรียกว่า ความถี่การชักตัวอย่าง มักเขียนแทนด้วยตัวแปร f_s

ถ้าความถี่การชักตัวอย่าง f_s มีค่าเป็น 2 เท่าขึ้นไปของสัญญาณที่พิจารณา เราจะสามารถสร้างสัญญาณนั้นขึ้นมาใหม่ได้ถูกต้องจากลำดับค่าตัวอย่างที่ชักมาได้ หลักการนี้เป็นส่วนหนึ่งของทฤษฎีบทการชักตัวอย่าง

## อ้างอิง

หมวดหมู่:การประมวลผลสัญญาณ
หมวดหมู่:สถิติศาสตร์
ดรากอเบเต

**ดรากอเบเต** () เป็นวันหยุดและเทศกาลดั้งเดิมของประเทศโรมาเนียที่ฉลองในวันที่ 24 กุมภาพันธ์ ชื่อของเทศกาลตั้งตามดรากอเบเต บุตรของบาบาดอเคีย ซึ่งเป็นตัวละครหลักในปรัมปราว่าด้วยการมาถึงของฤดูใบไม้ผลิอันเป็นจุดสิ้นสุดของฤดูหนาวที่โหดร้าย บางแหล่งข้อมูลเล่าว่าด้วยความใจดีอันยิ่งใหญ่ของเขา ทำให้เขาได้รับคัดเลือกโดยพระนางมารีย์พรหมจารีย์ให้เป็นผู้พิทักษ์ความรัก

วันดรากอเบเตมีอีกชื่อในโรมาเนียว่าเป็น "วันหมั้นของนก" เนื่องขากเป็นช่วงนี้ของปีที่นกหลายตัวจะเริ่มออกหาคู่และสร้างรัง โดยธรรมเนียมยังถือเป็นวันแรกของฤดูใบไม้ผลิ เด็กชายและหญิงจะเก็บรวบรวมดอกไม้และร้องเพลงด้วยกัน สาวโสดจะเก็บรวบรวมหิมะจากพื้นของหมู่บ้าน นำมาละลาย และใช้นำ้ดังกล่าวในการทำน้ำยาวิเศษตลอดทั้งปี ผู้ที่เข้าร่วมการฉลองดรากอเบเตว่ากันว่าจะมีสุขภาพดีตลอดทั้งปี ปราศจากโรคภัยไข้เจ็บ โดยเฉพาะจากไข้ ในปัจจุบัน ดรากอเบเตยังคงมีสถานะเป็นวันคู่รัก คล้ายกีบวันวาเลนไทน์

ในชนบทของโรมาเนียยังคงมีธรรมเนียมที่ให้เด็กชายและหญิงออกไปตามป่าไม้ เก็บรวบรวมดอกไม้มาไว้ที่บ้าน เมื่อถึงบ้านจะให้เด็กชายวิ่งไล่จูบเด็กหญิง ถ้าเด็กหญิงคนนั้นถูกใจก็จะยอมให้เด็กชายคนนั้น ๆ จูบ และจะ่าวขานว่า "ดรากอเบเตจูบเด็กหญิง"

## ดูเพิ่ม
* เมิร์ตซีชอร์ - เทศกาลฉลองฤดูใบไม้ผลิและการเจริญพันธุ์อีกเทศกาลของโรมาเนีย

## อ้างอิง